***ÅRSPLAN   
HOVETTUNET BARNEHAGE   
2024 – 2025***



**1**

**BARNEHAGENS VISJON**

**Trygghet**

**Omsorg**

**Respekt**

Alle barn i vår barnehage skal bli møtt med stabile, omsorgsfulle, engasjerte og tilstedeværende voksne. Omsorg er en forutsetning for trygghet, trivsel, og for utvikling av empati og nestekjærlighet.

Det er med på å skape trygge, undrende og robuste barn.

Her skal det være rom for ulikheter og alle skal føle at «her er det trygt å være meg».

Alle skal føle seg inkludert i felleskapet, og felleskapet skal gi rom for medvirkning og utvikling av selvstendighet. Samtidig som man må ta hensyn til andre.

Vi skal ha fokus på hvordan vi kan lære av hverandre og fremme nysgjerrighet og undring over likheter og forskjeller. Det betyr ikke nødvendigvis at du er enig i det som blir sagt eller gjort. Men man må akseptere at andre tenker ulikt, og viser respekt for det, og møte det med humor og velvilje.

Respekt for oss handler om å ha positive holdninger til hverandre og miljøet rundt oss.

2

**Barnehagens eget satsningsområde – Natur, kropp og bevegelse.**

I Hovettunet barnehage opplever barna naturen rett på utsiden av barnehagen.

Vi er så heldig å ha et fint skogsområde med grillhytte rett utenfor gjerdet.

Her er det en liten skog, som består av ulendt terreng, leirplass, en liten akebakke, fotballbane/skøytebane.

Vi har et lite skogsområde som vi kaller «den hemmelige skogen» bare en kort spasertur fra barnehagen.

På vår/sommer/høst har vi opparbeidet en liten kjøkkenhage.

Området er daglig i bruk av små grupper barn.

Barnehagen ligger også i et område nær skog, sjø og varierte naturområder.

Vi har grupper på tur i nærmiljøet. Hvor turene legges og hva turene inneholder, kan være svært ulikt. Turen blir ofte til mens man går, og ut fra hva barna er interessert i underveis.

Her skal det være rom for nysgjerrighet og undring. Barn og voksne deler naturopplevelser. Det er viktig å gi rom for «opplevelsesfellesskapet», som gir grunnlag for fine og læringsrike samtaler.

Naturen er en kilde til utvikling og fantasi, lek og sosialt samvær. Naturen er konkret og barna kan ta og føle på det meste.

Naturen som lekearena er et sted hvor alle barn får egne utfordringer. De består i utfordringer de ikke møter ellers i barnehagen. De får stimulert alle sine sanser i et miljø som hele tiden er i forandring.

Variert fysisk aktivitet inne og ute er av stor betydning for utviklingen av motoriske ferdigheter og kroppsbeherskelse. Barn er kroppslige aktive og utrykker seg gjennom kroppen. Barn tar kontakt med andre barn gjennom kroppslige signaler og aktiviteter. Dette er viktig for utviklingen av sosial kompetanse.

Godt kosthold og veksling mellom aktivitet og hvile er av betydning for å utvikle en sunn kropp.

Barnehagen skal bidra til at barna:

* Opplever glede, trivsel og mestring ved allsidig bevegelseserfaringer inne og ute, året rundt.
* Videreutvikle motoriske ferdigheter, kroppsbeherskelse, koordinasjon og fysiske egenskaper.
* Få positive erfaringer og opplevelser i naturen til ulike årstider.
* Utvikle gode vaner for hygiene og et variertkosthold.
* Lærer å ta vare på naturen og utvikle respekt for den «bærekraftig utvikling».

Satsningsområdet gjelder alle aldersgrupper, og det blir tilrettelagt ut fra alder og modenhet.

Gjennom planene våre skapes det progresjon.

3

Alle mennesker, små og store, trenger å være en del av et fellesskap. Sosial tilhørighet er en viktig ramme for læring og utvikling.

Barnehagen skal jobbe for å skape et inkluderende felleskap, og etterkomme barnehagens visjon.

Alle barn skal ha likeverdige muligheter til læring og utvikling, uavhengig av forutsetninger.

Inkluderende praksis skal være en rød tråd i alle våre planer, visjoner og utviklingsarbeid.

Som voksen må vi gå foran som gode rollemodeller. På denne måten speiler og lærer barna ved å observere oss voksne at alle situasjoner i løpet av dagen.

For å styrke dette arbeidet skal vi fokusere på:

* Sosial kompetanse: empati, selvkontroll, selvhevdelse, prososiale holdninger, humor og glede
* Relasjoner: barn- barn, voksen – barn
* Lek: Fokus på det fysisk miljø inne.
* Voksenrollen i lek inne/ute – tilbakemeldingskultur.
* Pedagogisk analyse skal brukes i arbeidet med enkeltbarn, barnegruppen, voksenrollen og det fysiske miljøet inne.

Gode relasjoner fremmer barns psykiske helse og livsmestring.

Relasjoner som er preget av trygghet, omsorg, gjensidighet, humor og glede er med på å bygge en god «grunnmur».

Sensitive voksne må være der barna er og fange opp barnas uttrykk, signaler og behov for å kunne gi barna den responsen de trenger.

4

Kompetanseheving i barnehagen.

Barnehagen deltar i «Regional ordning for kompetanseheving i barnehagen» (= Rekomp) og «Kompetanseløftet», i samarbeid med Porsgrunn kommune.

USN bidrar med veiledning til barnehagene.

Satsingsområdet er knyttet opp mot Porsgrunn kommune sin strategiplan «Klart vi kan!».

Hovedtema for Kompetanseløftet er «inkluderende praksis».

Målet for barnehagen dette året er å jobbe med inkluderende praksis, voksenrollen, det fysiske miljøet, sosial kompetanse og lek.

Dette vil være knyttet opp mot et utviklingsarbeid, som skal ta oss i retningen om å bli en Montessori barnehage august 25.

Gjennom «Re-komp»- arbeidet skal alle ansatte i barnehagen kjenne til og kunne ta i bruk verktøyet «pedagogisk analyse».

«Pedagogisk analyse» er et verktøy vi skal benytte for å styrke barnehagens arbeid med å sikre en inkluderende praksis.

Veileder fra USN vil delta på planleggingsmøter i barnehagen og veilede barnehagens ansatte.

5

Omsorg.

Barnehagen skal ivareta barnas behov for omsorg. Omsorg er en forutsetning for at barn skal føle seg trygge og trives, og en nødvendighet for at barn skal utvikle seg og lære.

De voksne i barnehagen skal legge til rette for et miljø hvor barna kan motta omsorg, men også verdsette barns egne omsorgshandlinger. Omsorg innebærer trygghet, trøst, ro og hvile, mat, toalett, bleieskift.

De voksne må være tilstedeværende, varme, anerkjennende og empatiske.

En tilstedeværende voksen kan gi støtte og hjelp, slik at barnet lykkes med sine mestringsforsøk.

Opplevelse av mestring og selvstendighet gir barn tro på egen læring og at ting er mulig. Barn lagrer slike erfaringer i hukommelsen.

Sosial kompetanse.

Jmfr.» Rammeplanen er sosial kompetanse er en forutsetning for å fungere godt sammen med andre og omfatter ferdigheter, kunnskaper og holdninger som utvikles gjennom sosialt samspill. Alle barn skal ha mulighet til å utvikle vennskap og føle tilhørighet i gruppen».

Alle barn i barnehagen skal oppleve å være en betydningsfull del av fellesskapet og ha et positivt samspill med både barn og voksne.

Barnehagen har utarbeidet en handlingsplan mot mobbing/ krenkelser.

Sosial kompetanse handler om å samhandle positivt med andre i ulike situasjoner. Barn lærer gjennom alt de opplever og erfarer. De lærer gjennom sanseinntrykk de får og gjennom egen handling med ting i omgivelsene og andre voksne og barn. Høy sosial kompetanse er med på å forebygge mobbing og utestengelse i barnehagen. De voksne har hovedansvaret for trygghet og trivsel, danne den sosiale kompetansen hos det enkelte barn.

Vi voksne skal støtte barna i å forholde seg prøvende og nysgjerrig til omverden, og bidra til å legge grunnlaget for modig, selvstendig og ansvarlig deltakelse i et demokratisk felleskap. Vi skal bidra til at barna kan forstå felles verdier og normer som er viktig for felleskapet.

Barna skal få delta i beslutningsprosesser og utvikle felles innhold. Vi voksne skal støtte barna i å utrykke synspunkter og skape mening i den verden de er en del av.

Vi bruker «De utrolige årene» (DUÅ) som et hjelpemiddel i arbeidet med sosial kompetanse i barnehagen.

Tidlig innsats og satsing på barn og unges emosjonelle og sosiale ferdigheter bidrar til å fremme god psykisk helse, forebygge utenforskap og stimulere til læring.

Et viktig prinsipp i DUÅ er å fokusere på relasjonene og den gode samhandlingen barn i mellom, og mellom barn og voksne.

Viktige DUÅ-prinsipper som brukes:

* Fremme god oppførsel med oppmerksomhet, oppmuntring og ros: tommel opp!
* Være proaktiv voksen = være i forkant, tydelig og forutsigbar
* Konkret beskrivende kommentering (eks. «Det er en rød bil, den har runde hjul») Dette er en løpende kommentering av barnas aktiviteter som fremmer språkutviklingen og viser interesse for barnets lek.
* Gi barna mulighet til å sette ord på og reflektere over sosiale situasjoner.

6

Lek.

Lek skal ha en sentral plass i barnehagen, og lekens egenverdi skal anerkjennes.

Gjennom leken utvikler barna sin sosiale kompetanse (samarbeid, empati, selvkontroll, selvhevdelse og ansvarlighet).

Barnet utvikler språket sitt gjennom alle former for lek..

Barnehagen skal legge til rette for gode vilkår for lek, vennskap og fellesskap.

Barnehagen skal legge til rette for ulike typer lek, inne og ute.

Barnehagen skal ha tilgjengelig lekemateriell for alle aldersgrupper.

Barnehagen skal kontinuerlig jobbe med det fysiske miljøet.

De voksne må jobbe for å skape et inkluderende barnefelleskap hvor alle får delta i lek ut i fra egne forutsetninger.

De voksne må observere, analysere (ped.analyse), støtte og delta og berike leken på barnas premisser.

De voksnes nærvær i leken er viktig for å oppdage barn som blir utsatt for negative hendelser fra andre (mobbeadferd, krenkelser) i lek og samspill, og ikke får være en del av et felleskap.

Barnehagen har sin egen handlingsplan for håndtering av krenkende adferd/ mobbing.



7

Læring.

# I barnehagen skal barna oppleve et stimulerende miljø som støtter opp om deres lyst til å lese, utforske, lære og mestre.

# For å legge til rette for et godt læringsmiljø må det legges til rette for ro, trygghet, inspirasjon, mindre grupper, tilgjengelig materiell.

# Det fysiske miljøet regnes som den tredje pedagog. Barnehagen skal dette året jobbe med utviklingsarbeid i forhold til det fysiske miljøet.

# Leker og materiell tilpasset barna skal presenteres på en ryddig måte og inspirere til lek.

# De voksne skal etablere struktur og sette grenser på en tydelig, forutsigbar måte.

# De voksne skal motivere barna og ha klare forventninger.

# De voksne skal legge til rette for ulike læringsområder knyttet opp mot Rammeplanenes fagområder.

# De voksne skal oppmuntre barnas fantasi og engasjement.

# I et godt læringsmiljø skal det tas hensyn til at hvert enkelt barn skal få utvikle seg i sitt eget tempo, og barna skal ha noe å strekke seg etter (progresjon).



8

Barns medvirkning.

*Hovedmål: «Barn i barnehagen har rett til å gi utrykk for sitt syn på barnehagens daglige virksomhet og i saker som gjelder dem selv. Barn skal jevnlig få mulighet til aktiv deltakelse i planlegging og vurdering av barnehagens virksomhet» Barnehageloven § 3*

# Medvirkning i barnehagen handler om at barna skal få erfare at de har innflytelse på det som skjer i barnehagen. Barn har mange måter å uttrykke seg på. De kan uttrykke seg både med kroppsspråk og ord.

# De yngste barnas ulike uttrykksmåter med ord, babling, sutring, mimikk, bevegelser og andre følelsesuttrykk må tas på alvor.

# Ved å tilrettelegge det fysiske miljøet med bl.a. tilgjengelig materiell/leker og tilpassede møbler, legges det også til rette for de minste barnas medvirkning.

For å kunne ta barns medvirkning på alvor forutsettes det gode relasjoner og god kommunikasjon mellom barna og personalet, og mellom personalet og foreldrene.

Det er viktig at de voksne lytter til og prøver å forstå barnets følelsesuttrykk.

Hvordan legger vi til rette for medvirkning?

* Barnesamtaler (de eldste)
* Gode samtaler rundt bordet under måltidene.
* Delaktighet i samlingsstund og rom for samtaler og filosofering.
* Deltagelse i dagligdagse gjøremål sammen med de voksne.
* Barna skal gis reelle valgmuligheter, å kunne påvirke sitt eget liv gjennom valg av klær, mat, venner, lekmateriell, tema og aktiviteter.

Foreldresamarbeid

*Hovedmål: Vi vil at samarbeidet skal være preget av gjensidig respekt, åpenhet og trivsel.*

I vår barnehage er foreldrene en viktig samarbeidspartner, derfor er det viktig at de i bringe/hentesituasjon blir møtt med vennlighet og åpenhet. Foreldrene må kunne stole på at de kan ta opp det som opptar dem i forhold til barnet og barnehagen. Samarbeidet mellom hjemmet og barnehagen skal alltid ha barnets beste som mål.

Den daglige kontakten er den viktigste. Men vi har også andre samarbeidsformer som foreldremøter/samtaler, samarbeidsutvalg, dugnader og felles arrangement. For oss er det viktig at vi møtes, og er sammen på ulike arenaer, for å skape et fint samarbeid.

9

Vurdering og dokumentasjon.

Barnehagen skal jevnlig vurdere det pedagogiske arbeidet.

Hovedformålet med vurderingsarbeidet er å sikre at alle barn får et tilbud i tråd med barnehageloven og rammeplanen.

Vurderingsarbeidet skal bygge på refleksjoner som hele personalgruppen er involvert i. Dette foregår på personalmøter, basemøter, ledermøter for pedagogene, planleggingsdager og gjennom kompetanseheving som barnehagen deltar i.

Dokumentasjon av personalets arbeid synliggjør hvordan personalet arbeider for å oppfylle kravene i barnehageloven og rammeplanen.

Dokumentasjon av det pedagogiske arbeidet kan gi foreldrene, lokalmiljøet og kommunen (barnehagemyndigheten) informasjon om hva barn opplever, lærer og gjør i barnehagen, og om hvordan barnehagen oppfyller kravene i barnehageloven og rammeplanen.

Hvordan gjør vi det?

* Foto for å dokumentere og synliggjøre: - hva som skjer i løpet av en dag, - hvilken prosess vi har i et tema, - små og store begivenheter i løpet av året
* Bilder som følges av enkle ord/ korte setninger = tekstskaping
* Utfyllende tekst = historier
* Barnas egne tegninger, malerier o.l. fra ulike aktiviteter
* Månedsbrev fra de ulike gruppene/ basene
* Årsplan, overordnet plan for hele virksomheten
* Tema- og aktivitetsplaner og pedagogiske begrunnelser for tema
* Praksisfortellinger
* Barnesamtaler

10

Progresjon.

1-2 åringer

* Legge til rette for lek
* La barna få utforske nye ting ved hjelp av sansene (ta på, smake på)
* Aktiv bruk av DUÅ (benevning, positiv tilbakemelding på ønsket atferd)
* Bruke konkreter
* Benevne og bruke språket i alle situasjoner
* Hjelpe barna å håndtere følelser (gråt, sinne), trøste og hjelpe
* Bli kjent på basen og uteområdet i barnehagen
* Legge til rette for finmotoriske og grovmotoriske aktiviteter tilpasset alder
* Gå eller trille korte turer i nærmiljøet
* Få besøk av de større barna
* Være med på felles samlinger med de større barna
* Voksne skal være gode rollemodeller i trafikken (egen plan).

3-åringer

* Veilede og støtte barna i lek
* Aktiv bruk av DUÅ (benevning, positiv tilbakemelding)
* Hjelpe barna å regulere følelser (sinne, frustrasjon, gråt)
* Tilby leker og materiell som innbyr til ulike typer lek og utvikling.
* Legge til rette for finmotoriske og grovmotoriske aktiviteter, tilpasset alder
* Benevne og bruke språket i alle situasjoner
* Gå på turer i nærmiljøet, litt lengre turer og av litt lengre varighet
* Trafikksikkerhet (egen plan)

4-5 åringer (i tillegg til punkter over …)

* Utvide lekerepertoaret med f.eks. regelleker
* Legge til rette for mer utfordrende grovmotoriske aktiviteter (turløyper, Tarzan-line)
* Dra på turer som er lengre borte fra barnehagen, dra på turer til bibliotek o.l.
* Aktiv bruk av DUÅ (følelsesmestring, positiv tilbakemelding)
* La barna fordype seg i tema, holde på over lengre tid
* La barna utforske og lære fakta
* La de eldste barna utforske tall og bokstaver
* La barna lage grupperegler
* De eldste barna skal ha «førskolegruppe» 1 – 2 ganger pr. uke
* Trafikksikkerhet (egen plan)

11

De yngste barna.

# Barnehagen har en stor andel barn under 3 år. De aller yngste har tilhold på Gul base. På Grønn base er det en egen 2-års gruppe.


# 2-årsgruppen samarbeider med Gul base i forhold til temaarbeid og aktiviteter.

# Det er faste voksne som har ansvar for de yngste barna. Små barn har et grunnleggende behov for tilknytning til nære omsorgspersoner, og ved oppstart i barnehagen vil de knytte seg til en eller flere av de voksne. Trygge barn skapes ved at barnet føler seg forstått, verdsatt og godt ivaretatt av de voksne.

Hva er viktig for de yngste?

* Trygghet
* Forutsigbar hverdag
* Gode opplevelser; hvile, mat, påkledning, bleieskift, lek
* Pedagogikk og læring i hverdagssituasjonene
* Tilpasset omsorg og stimulering
* Bekrefte barnet, følge med på barnet og hva det er opptatt av
* Fange opp signaler (kroppsspråk, mimikk) hos de yngste uten verbalspråk
* Tilgjengelige og tilstedeværende voksne
* Nærhet
* Trygg og god tilknytning mellom barn og voksen

«Så lenge det som skjer i samspillet mellom barn og voksne har kvalitet, trenger det ikke skje så mye annet det første året.» (Professor May Britt Drugli)



12

Overganger.

Barn opplever ulike overganger:

* når barnet begynner i barnehagen
* overgang fra Gul base (småbarn) til 2-årsgruppe
* overgang mellom basene
* overgang fra barnehage til skole

«Barnehagen skal i samarbeid med foreldrene legge til rette for at barnet kan få en trygg og god start i barnehagen.» Det er viktig at hvert enkelt barn får den tiden det trenger på tilvenningen. Dette kan variere fra barn til barn. Vi oppfordrer foreldre til å sette av god tid i tilvenningsperioden (mer enn 3 dager). Det er viktig med god og tett dialog med foreldrene i denne perioden, slik at de og barnet føler seg ivaretatt.

Ved overgang fra «liten» (Gul) base til «stor» base trenger barnet også tilvenning. Dette legges det til rette for ved at personalet tar med barnet på jevnlige besøk på «stor» base.

Ved overgang barnehage - skole kreves det gode samhandlingsrutiner mellom barnehage og skole. Målet er å skape sammenheng, systematikk og helhet for det enkelte barns læring, slik at læringsutbyttet blir best mulig. Barnehagen har et samarbeid med skolene i nærmiljøet, Stridsklev skole og International School Telemark, om overgang til skole.

Hvilke overgangsrutiner har vi?

* Overgangsmøter mellom barnehage og skole
* Besøk av SFO – Stridsklev skole
* Informasjon i overgang mellom barnehage og skole vedrørende barn med særskilte

behov.

* Markering av slutt i barnehagen (aktivitet/tur).

13

Barnehagens styringsdokumenter:

* Lov om barnehager
* Rammeplanen med fagområdene
* «Klart vi kan», Porsgrunn kommunes kvalitetsplan
* De utrolige årene – DUÅ
* Handlingsplan mot mobbing
* Plan for trafikksikkerhet
* Håndbok i læringsfremmende adferd og sosiale ferdigheter

«Klart vi kan!» - Livsmestring for alle, nå og i framtida, kvalitetsplan for Porsgrunn kommune.

«Klart vi kan!» er Porsgrunn kommunes lokale plandokument. Planen skal brukes uavhengig av eierform (kommunal eller privat) og gjelder alle medarbeidere i oppvekstområdet i Porsgrunn kommune.

«Klart vi kan» for 2019 – 2025 tar for seg tre satsingsområder:

* læringsmiljø
* læring og mestring
* ledelse for læring

Hovedmålsetningen med planen er at «Alle skal oppleve mestring og at de er gode nok, med et potensiale for å lære mer».

Samarbeidspartnere.

Barnehagen har et tett samarbeid med 5 private barnehager i et nettverk.

Stulen gårdsbarnehage, Eplehagen barnehage, Vest-tun barnehage, Min Barnehage og Nystrand barnehage.

Barnehagene samarbeider om faglig utveksling og kompetanseheving og har et aktivt ledernettverk.

Hovettunet barnehage har et samarbeid med Mule sykehjem med faste besøk, før-17.mai-tog og Lucia.

International School Telemark deltar sammen med oss i før-17.mai-toget til Mule.

Samarbeid med Bergsbygda Montessori og Sandøya Montessori.

Alle førskolebarn i Porsgrunn kommune får tilbud om svømmeundervisning via Porsgrunn svømmeskole. Undervisningen foregår i barnehagetiden i Stridsklevhallen.

14